Dagplejer døde under gåtur med fire børn | Regionalt | jv.dk
Dagplejer døde under gåtur med fire børn
AF: MOGENS RASMUSSEN MORAS@FYENS.DK
Publiceret 18. januar 2018 kl. 12:11
Ulykken blev hurtigt opdaget af forbipasserende, og folk fra kommunen var til stede i løbet af få minutter.
Nyborg: Fire små børn blev pludselig overladt til sig selv, da de onsdag blev passet i den kommunale dagpleje. De var ude at gå tur, da deres dagplejer blev ramt af sygdom og faldt død om på fortovet.
- Situationen blev opdaget ret hurtigt af forbipasserende, og i løbet af ti minutter var tre medarbejdere fra kommunens dagplejeafdeling til stede, oplyser børnechef i Nyborg Kommune Torben Birk Rosbach.
Børnene var i sagens natur meget små. Den ældste var lidt mere end to år.
- Den slags her er jo noget, man altid frygter, men det sker heldigvis meget sjældent. Jeg har aldrig hørt om noget lignende, og det var der heller ikke andre i afdelingen, der havde, siger Torben Birk Rosbach.
- Bearbejdningen af oplevelsen skal gå gennem forældrene, som vi har inviteret til en samtale sammen med en psykolog. Børnene bliver nu fordelt hos andre dagplejere, og her vil man være opmærksomme på mulige reaktioner fra børnene, siger Torben Birk Rosbach.
- Det her er trist og tragisk. Men det er en hændelig ting, og det får ikke kommunen til at ændre på nogen procedurer i dagplejen, siger Torben Birk Rosbach.
- Vi er bare glade for, at vores medarbejdere kunne være hurtigt til stede med alle de kontaktoplysninger, der skulle bruges til hurtigt at få fat i forældrene, siger han.
Pårørende til seksuelt misbrugt er rystet: - Kolding Selvhjælp brød løfte om anonymitet
Røg forpester deres dagligdag
09:00 Jernstøberis hovedbygning kan blive omdannet til butikslejemål
09:00 Kolding Selvhjælps leder undskylder brud på anonymitet
Kolding Selvhjælps leder undskylder brud på anonymitet
Varde-par bag boligbyggeri til 800 millioner i København
Varde beder om hensyn: Vestas vil opstille kæmpe testmøller 185 meter fra kommunegrænsen
Succesfuld direktør får ny rolle: Granly Gruppen styrker ledelsen
Jernstøberis hovedbygning kan blive omdannet til butikslejemål
Kreativt kontormiljø bliver herre i eget hus